pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด ก.อุตฯ เปิดงาน Fast Auto Show Thailand 2018 มหกรรมแสดงและจำหน่ายรถยนต์ใหม่และรถยนต์ใช้แล้ว กระตุ้นอุตฯ ยานยนต์
วันพุธที่ 27 มิถุนายน 2561
ปลัด ก.อุตฯ เปิดงาน Fast Auto Show Thailand 2018 มหกรรมแสดงและจําหน่ายรถยนต์ใหม่และรถยนต์ใช้แล้ว กระตุ้นอุตฯ ยานยนต์
ปลัดกระทรวงอุตสาหกรรม เป็นประธานในพิธีเปิดงาน Fast Auto Show Thailand 2018  ณ ฮอลล์ EH 105-106 ศูนย์นิทรรศการและการประชุมไบเทค บางนา
วันนี้ (27 มิถุนายน 2561) นายพสุ โลหารชุน ปลัดกระทรวงอุตสาหกรรม เป็นประธานในพิธีเปิดงาน Fast Auto Show Thailand 2018 จัดโดย บริษัท คิกออฟ ออโต้ โปรดักส์ จํากัด งานนี้จัดขึ้นระหว่างวันที่ 27 มิถุนายน - 1 กรกฎาคม 2561 ณ ฮอลล์ EH 105-106 ศูนย์นิทรรศการและการประชุมไบเทค บางนา
ปลัดกระทรวงอุตสาหกรรม กล่าวว่า สําหรับงาน Fast Auto Show Thailand 2018 ในครั้งนี้ ถือเป็นงานที่ช่วยกระตุ้นยอดจําหน่ายรถยนต์ ทั้งรถยนต์ใหม่และรถยนต์ใช้แล้วได้เป็นอย่างดี ซึ่งอุตสาหกรรมยานยนต์ ถือเป็นอุตสาหกรรมหลักที่สร้างรายได้ให้กับประเทศไทยเป็นอันดับต้นๆ ทั้งนี้ ภาครัฐได้ให้ความสําคัญกับอุตสาหกรรมยานยนต์เป็นอย่างมาก โดยเฉพาะอย่างยิ่งยานยนต์แห่งอนาคต ซึ่งถือเป็นอุตสาหกรรมที่มีศักยภาพ S-Curve โดยได้มีมาตรการส่งเสริมเป็นรูปธรรมอย่างต่อเนื่อง และเป็นกลไกนําไปสู่การกระตุ้นเศรษฐกิจและอุตสาหกรรมยานยนต์ในภาพรวมได้เป็นอย่างดี
สําหรับการจัดงานดังกล่าว จัดขึ้นเพื่อเป็นศูนย์รวมและเป็นเวทีกลางของการซื้อและการขายรถยนต์ ทั้งรถยนต์ใหม่ป้ายแดงและรถยนต์ใช้แล้วที่มีการรับประกันคุณภาพ 5 ข้อ สําหรับรถยนต์ใช้แล้ว ได้แก่ ไม่ไฟไหม้ ไม่จมน้ํา ไม่มีการตัดต่อ โอนทะเบียนได้ถูกกฎหมาย และไม่มีชนหนัก พร้อมมีทีมงานตรวจสอบรถยนต์ที่นําเข้ามาจําหน่ายภายในงาน จึงเป็นการรับรองมาตรฐานได้เป็นอย่างดี ซึ่งการจัดงานในครั้งนี้จัดขึ้นเป็นปีที่ 7 ภายใต้แนวคิด "เลือกคันที่ชอบ ถอยคันที่ใช่" โดยได้รับความสนใจจากผู้ประกอบการรถยนต์ใหม่ 15 ราย และผู้ประกอบการรถยนต์ใช้แล้ว 16 ราย เข้าร่วมงานในครั้งนี้
รัฐบาลไทย-ข่าวทำเนียบรัฐบาล-วศ.อว. เคียงข้างประชาชนจับมือเครือข่ายเปิดแลปทดสอบผลิตภัณฑ์สนับสนุนการป้องกัน COVID-19 ฟรี!!
วันพฤหัสบดีที่ 16 เมษายน 2563
วศ.อว. เคียงข้างประชาชนจับมือเครือข่ายเปิดแลปทดสอบผลิตภัณฑ์สนับสนุนการป้องกัน COVID-19 ฟรี!!
วศ.อว. เคียงข้างประชาชนจับมือเครือข่ายเปิดแลปทดสอบผลิตภัณฑ์สนับสนุนการป้องกัน COVID-19 ฟรี!!
(4 เมษายน 2563) นางสาวนิสากร จึงเจริญธรรม อธิบดีกรมวิทยาศาสตร์บริการ กล่าวว่า วศ.อว.มีความห่วงใยเกี่ยวกับสถานการณ์การแพร่ระบาดของเชื้อไวรัส Covid -19 จึงได้ร่วมมือเครือข่ายได้แก่สถาบันพัฒนาอุตสาหกรรมสิ่งทอ มหาวิทยาลัยเทคโนโลยีราชมงคลล้านนา(ดอยสะเก็ด) เปิดแลปทดสอบผลิตภัณฑ์สนับสนุนการป้องกัน Covid-19 ได้แก่ หน้ากากผ้า เจลและน้ํายาฆ่าเชื้อ หน้ากาก N95 ชุด PPE เพื่อทดสอบยืนยันมาตรฐานคุณภาพผลิตภัณฑ์ สร้างความมั่นใจให้กับประชาชน โดยไม่มีค่าใช้จ่าย สําหรับหน่วยงานรัฐหรือองค์กรการกุศล ผู้ผลิตในประเทศเพื่อตอบสนองความต้องการหน่วยงานภาครัฐ ชุมชนและท้องถิ่น รวมถึงผู้บริจาคผลิตภัณฑ์ให้โรงพยาบาลหรือหน่วยงานของรัฐ
สามารถลงทะเบียนได้ตั้งแต่บัดนี้เป็นต้นไปได้ที่เว็บไซต์ :www.dss.go.th/labcovid/ หรือสอบถามได้ที่ Call center 02-2017124
ข้อมูลข่าวโดย : กรมวิทยาศาสตร์บริการ (วศ,)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-โฆษก  ศบค. ยืนยันผู้ที่ผ่านสถานกักกันที่รัฐจัดให้แล้ว สามารถยื่นใบรับรองขออนุญาตไม่เข้ารับการกักตัวของจังหวัด ย้ำให้ทุกคนใช้ชีวิตวิถีใหม่ ร่วมมือปฏิบัติตามมาตรการหลัก 5 ข้อ
วันพฤหัสบดีที่ 4 มิถุนายน 2563
โฆษก  ศบค. ยืนยันผู้ที่ผ่านสถานกักกันที่รัฐจัดให้แล้ว สามารถยื่นใบรับรองขออนุญาตไม่เข้ารับการกักตัวของจังหวัด ย้ําให้ทุกคนใช้ชีวิตวิถีใหม่ ร่วมมือปฏิบัติตามมาตรการหลัก 5 ข้อ
โฆษก ศบค. ยืนยันผู้ที่ผ่านสถานกักกันที่รัฐจัดให้แล้ว สามารถยื่นใบรับรองขออนุญาตไม่เข้ารับการกักตัวของจังหวัด ย้ําให้ทุกคนใช้ชีวิตวิถีใหม่ ร่วมมือปฏิบัติตามมาตรการหลัก 5 ข้อ
วันนี้ (4 มิ.ย. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ได้กล่าวยืนยันว่า ผู้ที่ผ่าน State Quarantine หรือสถานกักกันที่รัฐจัดให้แล้ว ไม่จําเป็นต้องเข้ารับการกักกันที่ทางจังหวัดจัดให้ เนื่องจากการเข้ารับการกักตัวใน State Quarantine ครบ 14 วัน จะได้รับการตรวจและดูแลโดยแพทย์ โดยจะได้รับใบรับรองว่าได้กลับมาจากต่างประเทศ และได้ผ่านการกักตัวที่ State Quarantine เป็นที่เรียบร้อยแล้ว หากภูมิลําเนาหรือจังหวัดมีข้อกําหนดให้คนที่เข้ามาจากนอกเขตพื้นที่จะต้องถูกกักตัว ผู้ที่ผ่าน State Quarantine หรือสถานกักกันที่รัฐจัดให้สามารถยื่นใบรับรองนี้และขออนุญาตไม่เข้ารับการกักตัวของจังหวัดได้ ทั้งนี้ หากมีปัญหาใด ๆ สามารถโทรแจ้งได้ที่เบอร์ 1111 ศูนย์บริการข้อมูลภาครัฐเพื่อประชาชน
โฆษก ศบค. กล่าวถึงกรณีการเตรียมความพร้อมรับมือกับวันหยุดต่าง ๆ ต่อจากนี้ว่า ทางภาครัฐได้มีการดําเนินการอย่างเต็มที่ ทั้งนี้ จะต้องได้รับความร่วมมือใน 3 ส่วน ได้แก่ 1. ผู้ประกอบกิจการ/กิจกรรม 2. ประชาชน และ 3. ภาครัฐ ซึ่งจะต้องเข้าไปกํากับ ติดตาม ดูแล ให้ทุกคนปฏิบัติตามมาตรการหลัก 5 ข้อ หากทุกคนช่วยกัน จะสามารถห่างไกลโรคได้ โดยกรณีการเปิดหาดบางแสน ผู้บริหารท้องถิ่นได้รับทราบปัญหาและมีการแก้ไขปัญหาแล้ว ที่สําคัญคือทุกคนต้องให้ความร่วมมือ
โฆษก ศบค. กล่าวย้ําให้ทุกคนใช้ชีวิตวิถีใหม่ (New Normal) เนื่องจากหลังจากคลายล็อคเฟสที่ 3 พบประชาชนเริ่มกลับมาใช้ชีวิตตามปกติ จึงขอความร่วมมือให้ทุกคนปฏิบัติตามมาตรการหลัก 5 ข้อ ด้วยความพร้อมใจกัน เพราะโรคนี้ยังไม่มีวัคซีนรักษา ทางเดียวที่จะป้องกันได้คือทุกคนจะต้องสามัคคีร่วมใจให้ความร่วมมือปฏิบัติตามมาตรการ
โฆษก ศบค. ได้แนะนําวิธีการออกกําลังกายที่ปลอดภัยจากโรค จะต้องดําเนินตามมาตรการหลัก 5 ข้อ เช่น หากการออกกําลังกายไม่หนักมาก ก็สามารถใส่หน้ากากผ้า/หน้ากากอนามัยได้ หรือถ้าเป็นการออกกําลังกายที่เหนื่อยมาก ๆ ก็ให้เว้นระยะห่างจากผู้อื่นอย่างน้อย 2 เมตร จะต้องหมั่นล้างมือ และทําความสะอาดพื้นผิวสัมผัส ก็จะปลอดโรค ปลอดภัย ส่วนกรณีงานวิ่ง ที่หลายหน่วยงานเริ่มเปิดให้มีการจอง และจะจัดขึ้นในปลายปีนี้ โฆษก ศบค. กล่าวว่า ยังถือว่าเป็นระยะเวลาที่ห่างจากเวลานี้ ซึ่งขณะนี้สถานการณ์ของโลกยังเป็นแนวทแยงขึ้นอยู่ และไม่สามารถตอบได้ว่าจะสามารถจัดกิจกรรมได้หรือไม่ ขึ้นอยู่กับพฤติกรรมของประชาชนและการค้นพบการรักษา หรือยาวัคซีน ซึ่งการจัดกิจการหรือกิจกรรมต่าง ๆ จะต้องมีการวางแผน ต้องมีแผนรองรับความเสี่ยงนั้นให้ได้ ดังนั้น ยังไม่ขอให้คําตอบว่าสิ้นปีนี้จะมีความปลอดภัยมากน้อยแค่ไหนอย่างไร โดยขอให้คนทั้งประเทศร่วมมือกันทําให้ดีที่สุด เพื่อให้มีพื้นที่ที่จะเปิดกว้างได้มากขึ้นในปีนี้
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลอนุมัติหลักการร่าง พ.ร.บ.การส่งเสริมและคุ้มครองประชาชนในการต่อต้านการทุจริต
วันศุกร์ที่ 5 มกราคม 2561
รัฐบาลอนุมัติหลักการร่าง พ.ร.บ.การส่งเสริมและคุ้มครองประชาชนในการต่อต้านการทุจริต
เพื่อให้ประชาชนมีความกล้าที่จะช่วยกันสอดส่องดูแล และแจ้งเบาแสการทุจริตและประพฤติมิชอบทุกรูปแบบ ร่วมกันสร้างประเทศไทยที่ใสสะอาด ปราศจากคอร์รัปชั่น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่าง พ.ร.บ.การส่งเสริมและคุ้มครองประชาชนในการต่อต้านการทุจริตและประพฤติมิชอบ สนับสนุนให้ภาคประชาชนแสดงพลังต่อต้านการทุจริตอย่างเป็นรูปธรรมร่วมกัน โดยกําหนดให้มีคณะกรรมการทําหน้าที่ออกหลักเกณฑ์ต่าง ๆ เพื่อส่งเสริมและคุ้มครองประชาชนที่ทํากิจกรรมรณรงค์สร้างความรู้แก่สังคม ต่อต้านหรือชี้เบาะแสการทุจริตและประพฤติมิชอบทุกรูปแบบ รวมทั้งจัดให้มีศูนย์ประสานความร่วมมือขึ้นในสํานักงาน ป.ป.ท. สนับสนุนงบประมาณแก่เครือข่ายภาคประชาชน รวมทั้งกําหนดโทษแก่ผู้ที่ใช้อิทธิพลข่มเหงรังแกประชาชนที่ต่อต้านการทุจริต เช่น จําคุก 3 ปี เป็นต้น ทั้งนี้ รัฐบาลมุ่งมั่นป้องกันและปราบปรามการทุจริตอย่างจริงจัง เพื่อสร้างประเทศไทยให้ใสสะอาดอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีอนุชา ตรวจเยี่ยมและมอบนโยบายให้สำนักงานราชบัณฑิตยสภา หวังให้เป็นหน่วยงานราชการดิจิทัลที่ทันสมัย ให้บริการทางวิชาการแก่ประชาชนสามารถเข้าถึงบริการสะดวกยิ่งขึ้น
วันศุกร์ที่ 21 สิงหาคม 2563
รัฐมนตรีอนุชา ตรวจเยี่ยมและมอบนโยบายให้สํานักงานราชบัณฑิตยสภา หวังให้เป็นหน่วยงานราชการดิจิทัลที่ทันสมัย ให้บริการทางวิชาการแก่ประชาชนสามารถเข้าถึงบริการสะดวกยิ่งขึ้น
รัฐมนตรีอนุชา ตรวจเยี่ยมและมอบนโยบายให้สํานักงานราชบัณฑิตยสภา หวังให้เป็นหน่วยงานราชการดิจิทัลที่ทันสมัย ให้บริการทางวิชาการแก่ประชาชนสามารถเข้าถึงบริการสะดวกยิ่งขึ้น
วันนี้ (21 สิงหาคม 2563) เวลา 10.00 น. ณ ห้องประชุม ชั้น 4 กองวิทยาศาสตร์ สํานักงานราชบัณฑิตยสภา สนามเสือป่า เขตดุสิต กรุงเทพมหานคร นายอนุชา นาคาศัย รัฐมนตรีประจําสํานักนายกรัฐมนตรีร่วมประชุมกับคณะอนุกรรมการใน อ.ก.พ. สํานักงานราชบัณฑิตยสภา พร้อมตรวจเยี่ยมและมอบนโยบายให้สํานักงานราชบัณฑิตยสภา
นายอนุชา นาคาศัย รัฐมนตรีประจําสํานักนายกรัฐมนตรีกล่าวมอบนโยบายตอนหนึ่งว่า เพื่อให้การทํางานเป็นไปอย่างราบรื่น ฝากให้ผู้บริหารดําเนินการวางแผนเตรียมความพร้อมในเรื่องโครงสร้างอัตรากําลังให้เพียงพอ รวมทั้งวางระบบฐานข้อมูลเทคโนโลยีสารสนเทศต่าง ๆ เพื่อให้ที่ทําการสํานักงานราชบัณฑิตยสภาทั้ง 2 แห่งสามารถทํางานเชื่อมโยงประสานงานสอดคล้องกันได้อย่างมีเอกภาพ ซึ่งนับว่าเป็นโอกาสอันดีที่ราชบัณฑิตยสภาจะได้เปลี่ยนภาพลักษณ์ขององค์กรใหม่ให้เป็นหน่วยงานราชการดิจิทัลที่ทันสมัย เปลี่ยนผ่านเข้าสู่ยุคราชการ 4.0 มุ่งเน้นประโยชน์การอํานวยความสะดวกให้แก่ประชาชนเป็นสําคัญ โดยอาจมีแอปพลิเคชันให้ประชาชนดาวน์โหลดค้นหาพิกัดจุดให้บริการของราชบัณฑิตยสภาที่ต้องการติดต่อทั้ง 2 แห่ง และนําทางไปที่ตั้งหน่วยงาน มีคู่มือในการเข้าใช้บริการ รวมถึงประเมินความพึงพอใจหลังเข้ารับบริการ เป็นการสนองนโยบายของรัฐบาล ทั้งนี้ คณะรัฐมนตรีมีมติเมื่อวันที่ 16 มิถุนายน 2563 เห็นชอบตามความเห็นของสํานักงบประมาณให้อนุมัติค่าปรับปรุงอาคารเรือนเจ้าจอมมารดาเลื่อนให้เป็นหอประวัติราชบัณฑิตยสภา คาดว่าจะลงนามในสัญญาได้ก่อนวันที่ 15 กันยายน 2563 นี้
รัฐมนตรีประจําสํานักนายกรัฐมนตรีกล่าวว่า สํานักงานราชบัณฑิตยสภาทําหน้าที่เป็นองค์กรหลักในการอนุรักษ์และส่งเสริมการใช้ภาษาไทยมาโดยตลอด มีการจัดกิจกรรมทั้งการแข่งขันทักษะการใช้ภาษาไทยของเยาวชนทั่วประเทศ การมอบรางวัลผู้ใช้ภาษาไทยดีเด่นให้แก่นักเรียน ดารานักแสดง ผู้จัดรายการโทรทัศน์ ถือว่าเป็นโครงการที่ดีในด้านการสร้างความสามารถการแข่งขันพัฒนาและเสริมสร้างศักยภาพคนอีกทางหนึ่ง ปัจจุบันเป็นยุคดิจิทัลที่มีการแข่งขันกันสูง จึงอยากให้มีการเพิ่มช่องทางการจําหน่ายผลงานทางวิชาการที่ราชบัณฑิตยสภาจัดพิมพ์ทางออนไลน์ด้วย รวมทั้งการผลิตหนังสือ e-book เพื่อลดการใช้กระดาษ เพิ่มความสะดวก รวดเร็ว รองรับความต้องการของประชาชน อีกทั้งยังเป็นการปรับตัวเข้าสู่ยุคราชการ 4.0 ให้เป็นหน่วยงานของรัฐยุคดิจิทัลที่มุ่งเน้นประโยชน์การอํานวยความสะดวกให้แก่ประชาชนเป็นสําคัญ และพัฒนาให้เป็นองค์กรบริการที่มีความทันสมัย พร้อมกับต้องการให้ราชบัณฑิตยสภาเชิดชูยกย่องโดยการส่งเสริมเผยแพร่ประวัติและเกียรติคุณของบุคคลซึ่งถือเป็นปูชนียบุคคลของชาติ ซึ่งนอกจากจะเป็นการยกย่องเชิดชูแล้วยังเป็นการสร้างแรงบันดาลใจให้เยาวชนคนรุ่นใหม่ได้เห็นแบบอย่างที่ดีงามเป็นแนวคิดในการดําเนินชีวิตด้วย รวมทั้งให้เป็นแหล่งรวบรวมความรู้ความเข้าใจที่ถูกต้องและเป็นจริงเกี่ยวกับสถาบันพระมหากษัตริย์และพระราชกรณียกิจ และเพิ่มช่องทางต่าง ๆ ในการให้บริการทางวิชาการแก่ประชาชนเพื่อให้สามารถเข้าถึงบริการสะดวกยิ่งขึ้น
----------------------------------------
สํานักโฆษก
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคมเข้าพบพลเอก ประยุทธ์ จันทร์โอชา นายกรัฐมนตรี เพื่อรายงานการถอดประเทศไทยออกจากรายชื่อประเทศที่มีความเสี่ยงด้านความปลอดภัยด้านการบิน
วันอังคารที่ 10 ตุลาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคมเข้าพบพลเอก ประยุทธ์ จันทร์โอชา นายกรัฐมนตรี เพื่อรายงานการถอดประเทศไทยออกจากรายชื่อประเทศที่มีความเสี่ยงด้านความปลอดภัยด้านการบิน
นายอาคม เติมพิทยาไพสิฐ รัฐมนตรีว่าการกระทรวงคมนาคม เข้าพบ พลเอก ประยุทธ์ จันทร์โอชา นายกรัฐมนตรี เพื่อรายงานการถอดประเทศไทยออกจากรายชื่อประเทศที่มีความเสี่ยงด้านความปลอดภัยด้านการบินพลเรือน (ปลดธงแดง) เมื่อวันที่ 9 ตุลาคม 2560
โดยมี นายจุฬา สุขมานพ ผู้อํานวยการสํานักงานการบินพลเรือนแห่งประเทศไทย และนายอรุณ มิชรา ผู้อํานวยการสํานักงานภูมิภาคเอเชีย - แปซิฟิกขององค์การการบินพลเรือนระหว่างประเทศ (ICAO) ณ กรุงเทพมหานคร ร่วมเข้าพบนายกรัฐมนตรี ณ ตึกไทยคู่ฟ้า ทําเนียบรัฐบาล
พลเอก ประยุทธ์ จันทร์โอชา กล่าวว่า รัฐบาลได้ให้ความสําคัญและถือเป็นวาระเร่งด่วนในการแก้ไขปัญหาดังกล่าว โดยได้จัดตั้งศูนย์บัญชาการแก้ไขปัญหาการบินพลเรือน (ศบปพ.) เป็นศูนย์ประสานการแก้ไขปัญหา และได้มอบให้กระทรวงคมนาคม ซึ่งเป็นหน่วยงานทางการรับผิดชอบในการแก้ไขปัญหาและเป็นผู้แทนรัฐบาลในองค์การการบินพลเรือนระหว่างประเทศ และปฏิบัติให้เป็นไปตามมาตรฐานของ ICAO สําหรับปัญหาการบินพลเรือนเป็นปัญหาที่สะสมมานาน เป็นครั้งแรกที่รัฐบาลชุดนี้ได้ดําเนินการแก้ไขปัญหาอย่างเป็นระบบ เป็นขั้นเป็นตอน และเป็นรูปธรรม เริ่มจากการปฏิรูปมาตรฐานการกํากับดูแล โดยการปฏิรูปองค์กร แยกงานกํากับดูแลมาตรฐานการบินมาจัดตั้งเป็นสํานักงานการบินพลเรือนแห่งประเทศไทย (กพท.) ทําหน้าที่จัดทํามาตรฐานและกํากับดูแลกิจการการบินพลเรือนของประเทศ เพื่อแก้ไขปัญหา สร้างความเชื่อมั่นและเชื่อถือจากกิจการการบินพลเรือนทั่วโลก ทั้งนี้ เป็นไปตามเงื่อนไขที่ประเทศไทยได้ตกลงเป็นลายลักษณ์อักษรกับ ICAO ซึ่งทั้งหมดนี้ได้ดําเนินการเสร็จสิ้นแล้ว ส่งผลให้ ICAO ได้ประกาศถอดประเทศไทยออกจากรายชื่อประเทศที่มีความเสี่ยงด้านความปลอดภัยด้านการบินพลเรือน (ปลดธงแดง) ตั้งแต่วันที่ 6 ตุลาคม 2560 ที่ผ่านมา นับเป็นความภาคภูมิใจสําหรับประเทศโดยส่วนรวม แสดงถึงความเชื่อมั่นของ ICAO และนานาประเทศ ที่มีต่อการบินพลเรือนของไทยตลอดจนส่งผลต่อความเชื่อมั่นต่อสายการบินของไทย และความมั่นใจในการก้าวไปสู่ความเป็นศูนย์กลางการบินของภูมิภาคในอนาคต ซึ่งประเทศไทยจะรักษาความสําเร็จนี้ และพร้อมให้ความร่วมมือและรับคําแนะนําต่าง ๆ จาก ICAO เพื่อรักษามาตรฐานความปลอดภัยด้านการบิน ซึ่งเป็นสิ่งที่รัฐบาลให้ความสําคัญยิ่งต่อไป
ในนามรัฐบาลขอขอบคุณหน่วยงานและผู้มีส่วนเกี่ยวข้องในการแก้ไขปัญหาการบินพลเรือนให้สําเร็จลุล่วงในเวลาที่กําหนด โดยเฉพาะกระทรวงคมนาคม กพท. และนายอรุณ มิชรา ผู้อํานวยการสํานักงานภูมิภาคเอเชีย - แปซิฟิกของ ICAO ณ กรุงเทพมหานคร ที่ได้ให้คําแนะนําและประสานงานอย่างดียิ่ง และหน่วยงานสนับสนุนอื่นที่สําคัญ ได้แก่ ศูนย์บัญชาการแก้ไขปัญหาการบินพลเรือน (ศบปพ.) และกระทรวงการต่างประเทศ ที่ได้ทํางานร่วมกันอย่างทุ่มเท ทั้งกําลังกาย กําลังใจ สติปัญญา และเสียสละเวลาส่วนตัวเพื่อปฏิบัติภารกิจสําคัญของชาติในการยกระดับมาตรฐานความปลอดภัยด้านการบินพลเรือนจนเป็นที่ยอมรับของ ICAO และขอเป็นกําลังใจให้ทุกคนได้ทํางานต่อเนื่อง เพื่อขับเคลื่อนให้กิจการการบินพลเรือนแห่งประเทศไทยเติบโตอย่างมีมาตรฐานสากลและยั่งยืนต่อไป
รัฐบาลไทย-ข่าวทำเนียบรัฐบาล-กสร. โชว์ผลงานตรวจแรงงานปีงบ 62 ช่วยแรงงานได้สิทธิประโยชน์กว่า 83 ล้านบาท
วันพฤหัสบดีที่ 17 ตุลาคม 2562
กสร. โชว์ผลงานตรวจแรงงานปีงบ 62 ช่วยแรงงานได้สิทธิประโยชน์กว่า 83 ล้านบาท
กรมสวัสดิการและคุ้มครองแรงงาน โชว์ผลงานการตรวจคุ้มครองแรงงานในปีงบประมาณ 2562 เผยตรวจสถานประกอบกิจการ 36,542 แห่ง กิจการแปรรูปสัตว์น้ํา 403 แห่ง และเรือประมง 60,248 ลํา แรงงานกว่า 2 ล้านคน พร้อมช่วยแรงงานได้รับสิทธิประโยชน์ตามกฎหมายกว่า 83 ล้านบาท
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน (กสร.) เปิดเผยถึงผลการตรวจแรงงานตามนโยบายของรัฐบาลและกระทรวงแรงงานในการป้องกันและแก้ไขปัญหาการใช้แรงงานบังคับและการค้ามนุษย์ด้านแรงงาน ในปีงบประมาณ 2562 (ระหว่างวันที่ 1 ตุลาคม 2561 - 30 กันยายน 2562) ว่า กสร.ได้ดําเนินการตรวจแรงงานในระบบ ตรวจแรงงานในกิจการกลุ่มเสี่ยง และตรวจโดยชุดเฉพาะกิจ รวมสถานประกอบกิจการผ่านการตรวจจํานวน 36,542 แห่ง ลูกจ้างผ่านการตรวจ 1,302,227 คน พบการกระทําผิด 9,981 แห่ง ขณะที่การตรวจแรงงานในกิจการแปรรูปสัตว์น้ํา 403 แห่ง ลูกจ้าง 32,639 คน พบกระทําผิด 94 แห่ง รวมไปถึงการตรวจคุ้มครองแรงงานประมง โดยบูรณาการตรวจแรงงานประมง 22 จังหวัดชายทะเลมีเรือประมงที่ผ่านการตรวจ 529 ลํา ลูกจ้าง 7,203 คน พบเรือประมงที่ปฏิบัติไม่ถูกต้อง 14 ลํา และการตรวจแรงงานประมง ณ ศูนย์ PIPO 59,719 ลํา ลูกจ้าง 714,482 คน พบการกระทําผิด 30 ลํา ซึ่งส่วนใหญ่ปฏิบัติไม่ถูกต้องในเรื่องการจ่ายค่าจ้างค่าล่วงเวลา ทั้งนี้ พนักงานตรวจแรงงานได้ดําเนินการออกคําสั่งกับสถานประกอบกิจการที่ปฏิบัติไม่ถูกต้องส่งผลให้ลูกจ้างได้รับสิทธิตามกฎหมายคุ้มครองแรงงาน คิดเป็นเงินกว่า 83 ล้านบาท
นายสมบูรณ์ กล่าวต่อไปว่า นอกจากนี้ กสร. ยังได้ดําเนินการในเชิงป้องกันโดยส่งเสริมให้สถานประกอบกิจการ นายจ้าง ลูกจ้างมีความรู้ความเข้าใจเกี่ยวกับสิทธิหน้าที่ของตนเองตามพระราชบัญญัติคุ้มครองแรงงาน รวมทั้งให้ความสําคัญกับประเด็นปัญหาที่เกี่ยวข้องกับสิทธิแรงงาน แรงงานบังคับและการค้ามนุษย์ เพื่อให้แรงงานไทยและแรงงานต่างด้าวที่เข้ามาทํางานในประเทศไทยได้รับการคุ้มครองดูแลและส่งเสริมให้แรงงานมีคุณภาพชีวิตการทํางาน ที่ดี ได้รับสิทธิตามกฎหมายและสอดคล้องกับมาตรฐานสากล
รัฐบาลไทย-ข่าวทำเนียบรัฐบาล-กรมบัญชีกลางยันการปรับเพิ่มเงินบำนาญเป็น 40,000 บาท ไม่เป็นความจริง
วันจันทร์ที่ 24 กันยายน 2561
กรมบัญชีกลางยันการปรับเพิ่มเงินบํานาญเป็น 40,000 บาท ไม่เป็นความจริง
ตามที่มีข่าวเผยแพร่ผ่านทางสื่อโซเชียลว่า บิ๊กตู่ดันเพิ่มเงินเดือนข้าราชการ 40,000 บํานาญหลังเกษียณ หวั่นกลัวไม่พอใช้ตอนแก่
ตามที่มีข่าวเผยแพร่ผ่านทางสื่อโซเชียลว่า “บิ๊กตู่ดันเพิ่มเงินเดือนข้าราชการ 40,000 บํานาญหลังเกษียณ หวั่นกลัวไม่พอใช้ตอนแก่ โดยข่าวดังกล่าวได้อ้างว่า เมื่อวันที่ 22 กันยายน ได้ข้อสรุปหลังการประชุมด่วนของคณะรัฐบาล และได้ประกาศอย่างเป็นทางการปรับเพิ่มเงินเดือนข้าราชการหลังเกษียณ จาก 20,000 บาท เป็น 40,000 บาท มีผลทันทีวันที่ 1 ตุลาคม 2561” นั้น
กรมบัญชีกลาง ขอยืนยันว่า ข่าวดังกล่าวที่เผยแพร่ในสื่อโซเชียลไม่เป็นความจริง ซึ่งประเด็นการปรับเพิ่มเงินบํานาญ ทางกระทรวงการคลังไม่มีนโยบายที่จะดําเนินการ และไม่มีการนําประเด็นนี้เสนอคณะรัฐมนตรีพิจารณาแต่อย่างใด
ทั้งนี้ ที่ผ่านมาได้มีการแชร์ข่าวที่ทําให้เกิดความเข้าใจคลาดเคลื่อนลักษณะนี้เกิดขึ้นหลายครั้ง ซึ่งกรมบัญชีกลาง ได้ชี้แจงทําความเข้าใจมาโดยตลอด ดังนั้น จึงขอให้ช่วยแชร์ข้อมูลนี้ เพื่อช่วยสร้างความเข้าใจที่ถูกต้องกันต่อๆ ไปด้วย
กรมบัญชีกลาง
โทร. 02 127 7000
รัฐบาลไทย-ข่าวทำเนียบรัฐบาล-ออมสิน เปิดตัว บัตรออมสิน เดบิต “GSBxBNK48”
วันพฤหัสบดีที่ 31 ตุลาคม 2562
ออมสิน เปิดตัว บัตรออมสิน เดบิต “GSBxBNK48”
ธนาคารออมสินเปิดตัวบัตรออมสิน เดบิต “GSBxBNK48” ครั้งแรกที่นํา 6 ศิลปิน BNK48 ไอดอลสาวชื่อดัง มาเป็นพรีเซ็นเตอร์ลายหน้าบัตร 12 ลาย เจาะกลุ่มเป้าหมายแฟนคลับ BNK48 หรือลูกค้าทั่วไป พร้อมสร้างประสบการณ์ใหม่ๆ และมอบสิทธิพิเศษมากมาย
นายอิสระ วงศ์รุ่ง รองผู้อํานวยการธนาคารออมสิน กลุ่มลูกค้าบุคคล เปิดเผยว่า ธนาคารฯ ใช้กลยุทธ์ Music Strategy เพื่อเอาใจคนรุ่นใหม่ และเข้าถึงลูกค้าผ่านเสียงเพลง โดยจัดกิจกรรมสร้างความสัมพันธ์และเปิดประสบการณ์ใหม่ให้กับลูกค้า ด้วยการออกผลิตภัณฑ์บัตรเดบิต GSB GEN CARD ที่ตรงใจกลุ่มเป้าหมายแต่ละกลุ่ม โดยในปีนี้ธนาคารได้ออกบัตรออมสิน เดบิต GSBxSBFIVE ลายหน้าบัตรศิลปิน SBFIVE และยังมีลายพิเศษใหม่ๆออกมาอย่างต่อเนื่อง ล่าสุดได้เปิดตัวบัตรออมสิน เดบิต GSBxBNK48 โดยมีรูปแบบหน้าบัตรเป็นภาพศิลปิน BNK48 พร้อมเปิดตัวพรีเซ็นเตอร์ ทั้ง 6 คน ได้แก่ ออม, เฌอปราง, โมบายล์, ปัญ, วี และ จูเน่ ไอดอลสาวชื่อดัง ที่มีภาพลักษณ์สดใส ซึ่งกําลังได้รับความนิยมและมีอิทธิพลต่อกลุ่มนักเรียนนักศึกษาไปจนถึงวัยทํางาน สะท้อนภาพลักษณ์ Digital Banking ของธนาคารที่มีความทันสมัย และมีการพัฒนารูปแบบของการให้บริการด้วยนวัตกรรมทางเทคโนโลยีใหม่ๆ อีกทั้งยังเป็นการรองรับลูกค้าที่ชื่นชอบกลุ่มศิลปิน BNK48 หรือลูกค้าทั่วไปด้วย
สําหรับบัตรออมสินเดบิต GSBxBNK48 มีทั้งหมด 2 ประเภท คือ บัตรออมสิน เดบิต GSBxBNK48 Limited เปิดจําหน่ายไปแล้วตั้งแต่วันที่ 2 สิงหาคม 2562 ที่ผ่านมา มีทั้งหมด 6 ลาย ซึ่งจะเป็นภาพศิลปิน BNK48 แบบภาพกลุ่มให้ได้เลือกสะสม โดยลูกค้าจะได้รับของพรีเมียมจากการสมัครบัตร 3 ชิ้น ได้แก่ Sculpture 3D GSBxBNK48 Limited Edition จํานวน 1 ชิ้น, สมุดสะสมบัตรภาพออมสิน GSBxBNK48 1 เล่ม และบัตรภาพออมสิน GSBxBNK48 อีก 1 ใบ ส่วนบัตรออมสิน เดบิต GSBxBNK48 ที่จําหน่ายพร้อมกันทั่วประเทศในวันที่ 29 ตุลาคม 2562 มีด้วยกัน 6 ลาย เป็นภาพศิลปิน BNK48 แบบภาพเดี่ยว โดยลูกค้าที่สมัครบัตรดังกล่าวภายในงานเปิดตัว จะได้รับของพรีเมียมเป็นบัตรภาพออมสิน GSBxBNK48 จํานวน 3 ใบ อีกทั้งยังได้รับสิทธิพิเศษต่างๆจํานวนมาก ได้แก่ ส่วนลด 10% ค่าอาหารและเครื่องดื่ม ที่ BNK48 Cafe (เฉพาะสาขาที่ร่วมรายการ), ส่วนลด 25% เมื่อซื้อแพ็กเกจรายปี ชม Live Theater บน BNK48 Application และซื้อบัตรชมภาพยนตร์ ราคา 99 บาท ในเครือ SF Cinema และ Major Group
นอกจากนี้ภายในงานมีกิจกรรมพิเศษให้กับแฟนคลับของ BNK48 จํานวน 250 คนแรก ที่มีบัตรออมสิน เดบิต GSBxBNK48 ได้รับสิทธิ์เข้าร่วมงานแบบใกล้ชิด พร้อมรับเข็มกลัดรุ่นพิเศษที่ทํามาเฉพาะงานนี้ รวมทั้งมีสิทธิ์ลุ้นรางวัลลักกี้ดรอว์อีกด้วย ปิดท้ายงานนี้กับมินิคอนเสิร์ตและโชว์สุดพิเศษจากศิลปินชื่อดัง BNK48
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Line Official, Facebook : GSB Society หรือสอบถามรายละเอียดเพิ่มเติมได้ที่ Call Center โทร. 1115
รัฐบาลไทย-ข่าวทำเนียบรัฐบาล-​ก.อุตฯ ร่วมลงพื้นที่ชุมชนประชาร่วมใจ 2 เขตจตุจักร
วันอังคารที่ 7 มกราคม 2563
​ก.อุตฯ ร่วมลงพื้นที่ชุมชนประชาร่วมใจ 2 เขตจตุจักร
​ก.อุตฯ ร่วมลงพื้นที่ชุมชนประชาร่วมใจ 2 เขตจตุจักร
วันนี้ (7 ม.ค.63) เวลา 15.00 - 16.00น. นางวรวรรณ ชิตอรุณ เลขาธิการคณะกรรมการอ้อยและน้ําตาลทรายรักษาการ รองปลัดกระทรวงอุตสาหกรรม ได้รับการประสานจากกองทัพภาคที่ 1 ให้ร่วมลงพื้นที่เพื่อเตรียมการในพิธียกเสาเอกชุมชนประชาร่วมใจ 2 เขตจตุจักรที่มีนายกรัฐมนตรีเป็นประธานซึ่งงานดังกล่าวจะจัดขึ้นในวันที่ 13 มกราคม 2563 มี กระทรวงมหาดไทยเป็นเจ้าภาพหลัก
ทั้งนี้ กระทรวงอุตสาหกรรม จะมีกิจกรรมมอบถังดักไขมัน จํานวน 210 ใบ ให้กับผู้นําชุมชนดังกล่าว และเตรียมถังดักไขมัน จัดแสดงที่จุดนิทรรศการ พร้อมทําป้ายรับมอบฯ โดยมี พล.ต. สุวิทย์ เกตุศรี รองแม่ทัพภาคที่ 1 และผู้แทนหน่วยงานที่เกี่ยวข้อง เช่น กทม. ตํารวจ กรมการพัฒนาชุมชน ร่วมสํารวจเส้นทาง ณ วัดเสมียนนารี ถึงท่าเรือชุมชนประชาร่วมใจ 2
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมศูนย์ประสานงานแม่น้ำโขงปลอดภัย ณ กรุงเวียงจันทน์ สปป.ลาว
วันพุธที่ 17 ตุลาคม 2561
รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมศูนย์ประสานงานแม่น้ําโขงปลอดภัย ณ กรุงเวียงจันทน์ สปป.ลาว
รองนายกรัฐมนตรีและรัฐมนตรีว่าการกระทรวงยุติธรรม ตรวจเยี่ยมศูนย์ประสานงานแม่น้ําโขงปลอดภัย ณ กรุงเวียงจันทน์ สปป.ลาว
เมื่อวันที่ ๑๓ ตุลาคม ๒๕๖๑ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยนายนิยม เติมศรีสุข เลขาธิการ ป.ป.ส. พ.ต.ต.สุริยา สิงหกมล รองเลขาธิการ ป.ป.ส. พร้อมคณะผู้บริหารสํานักงาน ป.ป.ส. เดินทางตรวจเยี่ยมศูนย์ประสานงานแม่น้ําโขงปลอดภัย โดยมี พลตรี ดร.สมหวัง ธรรมสิทธิ รองรัฐมนตรีว่าการกระทรวงป้องกันความสงบ สปป.ลาว พร้อมคณะผู้บริหารของสํานักงาน LCDC ให้การต้อนรับ ณ ศูนย์ประสานงานแม่น้ําโขงปลอดภัย กรุงเวียงจันทน์ สปป.ลาว
ศูนย์ประสานงานแม่น้ําโขงปลอดภัย นับเป็นความร่วมมือในระดับภูมิภาค ตามแผนปฏิบัติการแม่น้ําโขงปลอดภัย ๖ ประเทศ ระยะเวลา ๓ ปี (๒๕๕๙-๒๕๖๑) โดยในครั้งนี้ สปป.ลาว รับเป็นเจ้าภาพในห้วงวันที่ ๒๑ กันยายน - ๒๑ ธันวาคม ๒๕๖๑ ตามแผนปฏิบัติการดังกล่าว และจัดตั้งศูนย์ประสานงานแม่น้ําโขงปลอดภัย ณ กรุงเวียงจันทน์ เพื่อเป็นศูนย์ประสานงานด้านยาเสพติดของประเทศสมาชิก โดยได้รับการสนับสนุนงบประมาณจากสํานักงาน ป.ป.ส. ซึ่งมีประเทศสมาชิกส่งผู้แทนเข้าร่วมปฏิบัติงานฯ ประกอบด้วย กัมพูชา จีน สปป.ลาว เมียนมา ไทย เวียดนาม ประเทศละ ๒ นาย
ในการเข้าตรวจเยี่ยมครั้งนี้ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เข้ารับฟังการบรรยายสรุปเกี่ยวกับความเป็นมาของโครงการแม่น้ําโขงปลอดภัย สถานการณ์ปัญหายาเสพติด สปป.ลาว รวมถึงความพร้อมในการเป็นเจ้าภาพ โดยได้ทําการทดสอบระบบประชุมทางไกลผ่านจอภาพมายังศูนย์ปฏิบัติการสํานักงาน ป.ป.ส. สํานักงาน ป.ป.ส.ภาค ๕ ศูนย์ประสานงานแม่น้ําโขงปลอดภัย และเชื่อมสัญญาณไปยังศูนย์ประสานงานแม่น้ําโขงปลอดภัย กรุงพนมเปญ รวมทั้งได้ประชุมหารือร่วมกับคณะผู้บริหารของ สํานักงาน LCDC และ CND ในประเด็นความร่วมมือด้านการแก้ไขปัญหายาเสพติดระหว่าง ไทย - สปป.ลาว การพัฒนาทางเลือก รวมทั้งการสกัดกั้นชายแดนตามแนวชายแดน และทาง สปป.ลาว ได้ขอบคุณทางรัฐบาลไทย โดยสํานักงาน ป.ป.ส. ที่ได้ผลักดันการเป็นเจ้าภาพตามโครงการแม่น้ําโขงปลอดภัย ซึ่งจะมีส่วนช่วยในการแก้ไขปัญหายาเสพติดระหว่างประเทศได้ดียิ่งขึ้นต่อไป